# Persea barbujana

Persea barbujana és una espècie de planta amb flors del gènere Persea dins la família de les lauràcies (Lauraceae). És una planta nativa de Madeira i de les illes Canàries.

## Descripció

És un arbre perennifoli i de creixement lent que pot atènyer els 25 metres d'altura. L'escorça és marronosa i relativament llisa, però amb l'edat s'esquartera es desprèn. Les fulles són simples amb un pecíol curt, de lanceolades a ovades, amb el marge sencer i coriàcies, de color verd fosc brillant a l'anvers. Les flors són petites, hermafrodites, groguenques i lleugerament fragants. Al gineceu hi ha nou estams i al gineceu l'ovari té un estil curt amb un estigma arrodonit. Les flors s'agrupen en inflorescències en panícula. El fruit és una baia el·lipsoidal d'entre un i dos centímetres i de color blau-negre a la maturitat.

## Taxonomia

Aquesta espècie va ser publicada per primer cop l'any 1801, sota el nom de Laurus barbujana, pel botànic valencià Antoni Josep Cavanilles i Palop (1745-1804). L'any 1846 el botànic anglès Philip Barker Webb (1793-1854) i el francès Sabin Berthelot (1794-1880) van incloure el tàxon al gènere Phoebe, amb el nom de Phoebe barbujana. L'any 1852 el botànic alemany Alexander Braun (1805-1877) va situar l'espècie dins el gènere Apollonias amb el nom d'Apollonias barbujana. A principis del segle xxi els estudis filogenètics van trobar que calia incloure el gènere Apollonias dins del gènere Persea. L'any 2017 els botànics David John Mabberley i Gonzalo Nieto Feliner van publicar el nom Persea barbujana a la quarta edició de l'obra Mabberley’s Plant-Book. A portable dictionary of plants, their classification and uses.

### Etimologia

* barbujana: epítet llatinitzat a partir del nom vernacle "barbuzano".

### Sinònims

Els següents noms científics són sinònims de Persea barbujana:
* Sinònims homotípics
* Apollonias barbujana (Cav.) A.Braun
* Laurus barbujana Cav.
* Phoebe barbujana (Cav.) Webb & Berthel.
* Sinònims heterotípics
* Apollonias canariensis (Willd.) Nees
* Apollonias canariensis var. major Meisn.
* Laurus barbusana Lowe
* Laurus barbusano Hochst. ex Webb & Berthel.
* Laurus borbonia Meisn.
* Laurus canariensis Willd.
* Laurus carolinensis Meisn.
* Laurus foetens Brouss. ex Meisn.
* Laurus nitida Masson ex Meisn.
* Laurus reticulata Poir.
* Laurus tomentosa Meisn.
* Persea canariensis (Willd.) Spreng.

## Referències

* 1 2 «Persea barbujana (Cav.) Mabb. & Nieto Fel.» (en anglès). Plants of the World Online. Royal Botanic Gardens. Kew. [Consulta: 10 octubre 2024].
* ↑ Schönfelder, Schönfelder, p. 50.
* ↑ «Laurus barbujana Cav.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 12 octubre 2024].
* ↑ «Phoebe barbujana (Cav.) Webb & Berthel.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 12 octubre 2024].
* ↑ «Apollonias barbujana (Cav.) A.Braun» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 12 octubre 2024].
* ↑ Diversos autors «Molecular phylogenetic analysis of the Persea group (Lauraceae) and its biogeographic implications on the evolution of tropical and subtropical Amphi-Pacific disjunctions» (en anglès). American Journal of Botany, 06-06-2011. Arxivat de l'original el 2016-01-11 [Consulta: 8 febrer 2014].
* ↑ «Persea barbujana (Cav.) Mabb. & Nieto Fel.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 12 octubre 2024].

## Enllaços externs

* «Apollonias barbujana» a Flora de Canarias.